**Frymil til kunning til skrásetta, tá ið persónupplýsingar verða savnaðar**

## Vegleiðing til frymilin

Frymilin til kunning er gjørdur á tann hátt, at tú sum dátuábyrgdari sjálvur skalt fylla viðkomandi teigar út. Til ber eisini at tillaga kunningina, soleiðis at hon hóskar betri til skrásetta ella viðgerðina, sum fer fram. Hetta kann vera viðkomandi í mun til munnligt og talgilt samskifti við skrásetta.

Hesin frymilin er gjørdur bæði til kunning, tá ið persónupplýsingar verða savnaðar frá skrásetta, og tá ið persónupplýsingar verða savnaðar frá øðrum enn skrásetta. Kunningin er í stóran mun tann sama, tó eru ávísir munir.

Vegleiðing um kunningarskylduna finnur tú á heimasíðuni hjá Dátueftirlitinum.

Har teksturin stendur í hornklombur, [SOLEIÐIS], skalt tú sum dátuábyrgdari sjálvur fylla teigin.

Tekstur, sum er skrivaður við *skákskrift*, skal bert nýtast, um hetta er viðkomandi fyri teg. T.d. tørvar tær ikki at fylla brotið um flutning til útlond út, um tit ikki flyta persónupplýsingar til útlond.

Onkustaðni stendur tekstur í bugklombur, (soleiðis). Hetta eru viðmerkingar til tín og skulu strikast frá endaligu útgávuni.

Frymilin byrjar á komandi síðu.

## KUNNING UM SAVNING AV PERSÓNUPPLÝSINGUM

Vit vilja við hesum skrivi boða tær frá, at vit hava móttikið upplýsingar um teg.

Kunningin, sum vit skulu geva tær, er upplýsing um:

1. Vit eru dátuábyrgdari – Hvussu kanst tú seta teg í samband við okkum?
2. *Samskiftisupplýsingar hjá dátuverndarfólki*
3. Endamálið við viðgerðini og heimildin fyri hesari
4. Sløg av persónupplýsingum
5. *Móttakarar ella bólkar av móttakarum av persónupplýsingunum*
6. *Flutningur til útland*
7. Hvaðani persónupplýsingarnar stava
8. Tíðarskeiðið, sum persónupplýsingarnar verða goymdar
9. *Automatiskar avgerðir, sum verða tiknar, undir hesum profilering*
10. *Rættin til at taka samtykki aftur*
11. Tíni rættindi
12. Kæru til Dátueftirlitið

Hetta skriv er fyri, at tú kanst seta seg inn í viðgerðina av persónupplýsingum um teg og verða før/ur fyri at røkja tíni áhugamál og at sleppa undan, at rættindi hjá tær verða brotin.

Hevur tú spurningar, ert tú vælkomin at seta teg í samband við okkum. Okkara samskiftisupplýsingar eru at lesa í fylgiskjali 1.

Vinarliga

[NAVN Á DÁTUÁBYRGDARA]

# Fylgiskjal 1

# Kunning um okkara viðgerð av tínum persónupplýsingum

## Vit eru dátuábyrgdari – Hvussu kanst tú seta teg í samband okkum?

* 1. [NAVN Á DÁTUÁBYRGDARA] er dátuábyrgdari fyri viðgerðina av teimum persónupplýsingum, ið vit hava móttikið um teg.
	2. [ADRESSA]
	3. [V-TAL]
	4. [TELEFON-NUMMAR]
	5. [TELDUPOST-ADRESSA]

*Orsakað av, at vit ikki eru staðsett í Føroyum, hava vit tilnevnt eitt umboð í Føroyum. Okkara umboð er:*

* 1. *[NAVN Á UMBOÐSFÓLKI]*
	2. *[ADRESSA]*
	3. *[V-TAL]*
	4. *[TELEFON-NUMMAR]*
	5. *[TELDUPOST-ADRESSA]*

## *Samskiftisupplýsingar hjá dátuverndarfólki*

*Um tú hevur spurningar til okkara viðgerð av tínum upplýsingum, ert tú altíð vælkomin at seta teg í samband við okkara dátuverndarfólk:*

* *Umvegis teldupost:*

*[TELDUPOST-ADRESSA HJÁ DÁTUVERNDARFÓLKI]*

* *Umvegis telefon:*

*[BEINLEIÐIS TELEFON-NUMMAR HJÁ DÁTUVERNDARFÓLKI]*

* *Umvegis bræv:*

*[BÚSTAÐUR HJÁ DÁTUÁBYRGDARANUM, ATT: ”DÁTUVERNDARFÓLK”]*

## Endamálini við og heimildin fyri viðgerðini av tínum persónupplýsingum

Vit viðgera tínar persónupplýsingar til hesi endamál:

* [ENDAMÁL 1]
* [ENDAMÁL 2]
* [ENDAMÁL 3]

Heimildargrundarlagið fyri okkara viðgerð er:

* [LÝS HEIMILDARGRUNDARLAGIÐ FYRI VIÐGERÐINI, UNDIR HESUM T.D. ÁSETINGAR Í LÓGARREGLUM]

### *Heimilaði endamál við viðgerðini*

*Sum nevnt omanfyri fer okkara viðgerð av tínum persónupplýsingum fram (lutvíst) grundað á heimilað áhugamál, sbrt. § 8, stk. 1, nr. 6, í dátuverndarlógini. Heimilaðu áhugamálini eru: [LÝS HEIMILAÐU ÁHUGAMÁLINI]*

## Sløg av persónupplýsingum

Vit viðgera hesi sløg av persónupplýsingum um teg:

* [LÝS SLØG AV PERSÓNUPPLÝSINGUM, SUM TÚ VIÐGERT UM SKRÁSETTA, UNDIR HESUM UM TALAN ER UM VANLIGAR PERSÓNUPPLÝSINGAR ELLA VIÐKVÆMAR PERSÓNUPPLÝSINGAR]

## *Móttakarar ella bólkar av móttakarum*

*Vit víðarigeva ella geva tínar persónupplýsingar til hesar móttakarar:*

* *[LÝS ÍTØKILIGAR MÓTTAKARAR ELLA BÓLKAR AV MÓTTAKARUM, T.D. POLITIIÐ, LANDSGRANNSKOÐANIN, FAMILJUFYRISITINGIN, GOOGLE, FACEBOOK ]*

## *Flutningur til móttakarar í útlondum, triðjalondum ella í millumtjóðafelagsskapum*

*Vit flyta tínar persónupplýsingar til móttakarar [land í ES/EBS ella land, sum er á yvirlitinum yvir lond, sum eru góðkend av landsstýrismanninum sum trygg triðjalond].*

*Vit flyta tínar persónupplýsingar til móttakarar uttanfyri [land í ES/EBS ella land, sum er á yvirlitinum yvir lond, sum eru góðkend av landsstýrismanninum sum trygg triðjalond].*

*Tað snýr seg um [MÓTTAKARI ELLA MÓTTAKARAR Í TRIÐJALONDUM], sum er í [TRIÐJALAND ELLA TRIÐJALOND].*

*Til tína kunning, [LÝS, um landsstýrismaðurin hevur ásett, at eitt triðjaland tryggjar nøktandi verndarstøði, um fullgóð trygd er fyri verndini av persónupplýsingum ella serlig undantaksføri gera seg galdandi. greið eisini frá, hvussu skrásetti kann fáa avrit av skjalprógvi fyri nøktandi verndarstøði]*

# Hvaðani persónupplýsingarnar stava

[LÝS HVAÐANI PERSÓNUPPLÝSINGARNAR STAVA, UNDIR HESUM UM TÆR STAVA FRÁ ALMENT ATKOMULIGUM KELDUM. UM TAÐ IKKI KANN KUNNAST UM, HVAR PERSÓNUPPLÝSINGARNAR STAVA, TÍ TÆR STAVA FRÁ FLEIRI YMISKUM KELDUM, EIGUR TÚ AT GEVA ALMENNAR UPPLÝSINGAR OG KUNNA SO VÆL SUM GJØRLIGT].

# Tíðarskeiðið, sum persónupplýsingarnar verða goymdar

Vit goyma tínar persónupplýsingar í [LÝS TÍÐARSKEIÐIÐ].

(UM TAÐ IKKI ER GJØRLIGT AT ÁSETA EITT ÁVÍST TÍÐARSKEIÐ, KANST TÚ Í STAÐIN NÝTA TEKSTIN NIÐANFYRI)

Vit kunnu í løtuni ikki siga, hvussu leingi vit koma at goyma tínar persónupplýsingar. Tó kunnu vit kunna teg um, at mannagongdin í sambandi við striking er [LÝS MANNAGONGDINA OG FAKTORAR, SUM TIT LEGGJA DENT Á, TÁ TIT ÁSETA TÍÐARSKEIÐIÐ].

# *Automatiskar avgerðir verða tiknar, undir hesum profilering*

*Vit nýta automatiskar avgerðir, undir hesum profilering í sambandi við [LÝS Í HVØRJUM FØRUM AUTOMATISKAR AVGERÐIR, UNDIR HESUM PROFILERING, KUNNU KOMA FYRI. LÝS LOGIKKIN Í AUTOMATISKU AVGERÐUNUM, UNDIR HESUM PROFILERING, OG TÆR VÆNTAÐU AVLEIÐINGARNAR FYRI SKRÁSETTA, SUM SLÍK AVGERÐ KANN ÚRSLITA Í]*

# *Rættin til at taka samtykki aftur*

*Tú kanst altíð taka títt samtykki aftur. Hetta kanst tú gera við at seta teg í samband við okkum. Sí samskiftisupplýsingar í 1. broti.*

*Um tú velur at taka títt samtykki aftur, ávirkar tað ikki løggildi av okkara viðgerð av tínum persónupplýsingum fram til afturtøkuna. Um tú tekur títt samtykki aftur, hevur tað bert virknað fyri framtíðina.*

# Tíni rættindi

Sambært dátuverndarlógini hevur tú rættindi í samband við okkara viðgerð av tínum persónupplýsingum.

Um tú ynskir at nýta tíni rættindi, skalt tú seta teg í samband við okkum. Sí samskiftisupplýsingar í 1. broti.

## Rætturin til innlit (§ 26)

Tú hevur rætt til at fáa innlit í tær upplýsingar, sum vit viðgera um teg.

## Rætturin til rætting (§ 27)

Tú hevur rætt til at fáa rangar upplýsingar um teg sjálvan rættaðar.

## Rætturin til striking (§ 28)

Í summum førum hevur tú rætt til at fáa upplýsingar um teg sjálvan strikaðar, áðrenn okkara ætlaðu striking.

## Rætturin til viðgerðaravmarking (§ 29)

Í summum førum hevur tú rætt til at fáa viðgerðina av tínum persónupplýsingum avmarkaða. Um tú hevur rætt til at fáa viðgerðina avmarkaða, kunnu vit framyvir í útgangsstøðinum bert goyma persónupplýsingarnar.

## Rætturin til dátuflutning (§ 31)

Tú hevur í summum førum rætt til at fáa tínar persónupplýsingar útflýggjaðar í einum skipaðum, vanligum nýttum og teldutøkum sniði, og at fáa hesar persónupplýsingar fluttar frá einum dátuábyrgdara til ein annan uttan forðing.

## Rætturin til mótmæli (§ 32)

Tú hevur í summum førum rætt til at mótmæla okkara viðgerð av tínum persónupplýsingum.

Tú kanst altíð mótmæla okkara viðgerð av tínum persónupplýsingum til beinleiðis marknaðarføring.

# Kæra til Dátueftirlitið

Tú hevur rætt til at kæra til Dátueftirlitið, um tú ert ónøgdur við okkara viðgerð av tínum persónupplýsingum. Tú finnur samskiftisupplýsingarnar hjá Dátueftirlitinum á heimasíðuni, www.dat.fo.